Guillaume Briçonnet

Guillaume Briçonnet (ca 1472 - lo 24 de genèr de 1534) que ho un eclesiastic umanista francés qui ho bisbe de Lodeva (Lengadòc) e Meus (Isla de França). Pròche deu rei de Francés Ièr de França e de la regina Margarida de Navarra que's dediquè a reformar la Glèisa Catolica en se consacrant mei que mei aus problèmas de residéncia deus eclesiastics e a la loa formacion espirituau e intellectuau. Qu'amassè autorn d'eth òmis qui partajavan las soas idèas en bèth formar lo Cenacle de Meus qui integrava Josse van Clichtove, Guilhem Farel, Jacques Lefèvre d'Étaples, Martial Mazurier, Gérard Rousse e François Vatable.

A maugrat de las soas idèas reformatritz que demorè tostemps catolic e que condamnè las idèas de Martin Luther.

Categoria:Religion jol Regim Ancian
Categoria:Istòria de la Reforma
Categoria:Naissença en 1470
Categoria:Naissença a París
Categoria:Decès en 1534
Categoria:Evesque de Lodeva
categoria:Evesque de Meus
Categoria:Personalitat catolica